KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. május 29 -i ülésére)


TÁRGY: 	A 2024. ÉVI EBÖSSZEÍRÁS TÁRGYÚ 17/2024. SZÁMÚ KÉPVISELŐ-TESTÜLETI HATÁROZAT MÓDOSÍTÁSA


A Képviselő-testület 17/2024. számú határozata szerint Kiskőrös Város közigazgatási területén 2024. március 18. és 2024. május 31. napja között ebösszeírás történik az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. § (1) bekezdése alapján.

Az eb tartásának helye szerint illetékes települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel köteles három évente legalább egy alkalommal ebösszeírást végezni. 

2024. március 18. és 2024. május 16. közötti időszakban 277 ebről szolgáltattak adatot az ebtulajdonosok. 
A korábbi ebösszeírások adatai szerint 
2021. évben   580
2018. évben   216
2015. évben   889
2012. évben pedig 1128 ebre vonatkozóan töltötték ki az ebtulajdonosok az ebösszeíró adatlapot.

A 2024. évi adatokat összevetve a korábbi évek adataival feltételezhető, hogy sok ebtulajdonos nem teljesítette adatszolgáltatási kötelezettségét, ezért az ebekről az Ávtv. 42/A. § (1) bekezdése alapján vezetett nyilvántartás sem lehet teljeskörű.

Az ebekről vezetett nyilvántartás célja, hogy az állat tartója és más személyek jogainak, személyi biztonságának és tulajdonának védelme, valamint az ebrendészeti és állatvédelmi feladatok hatékony ellátása biztosított legyen. Ez mindenkinek közös érdeke, ezért ennek megvalósítása érdekében javaslom a Képviselő-testületnek, hogy az ebösszeírás időszakát 2024. augusztus 31. napjáig hosszabbítsa meg.

Azokkal az ebtartatókkal szemben, akik az adatszolgáltatást elmulasztják, az Ávtv. 43. § rendelkezései alapján a jegyző állatvédelmi hatósági hatáskörben eljárva állatvédelmi bírságot szabhat ki és kötelezheti az ebtulajdonost az adatszolgáltatás teljesítésére.

A fentieknek megfelelően módosítani kell a 17/2024. sz. Képviselő- testületi határozatot, ezért javaslom a Képviselő-testületnek, hogy a határozat-tervezet szerint döntsön. 


Kiskőrös, 2024. május 21.

                                                                                    				 Domonyi László sk.
                                                                                          				     polgármester







HATÁROZAT-TERVEZET


A Képviselő-testület „A 2024. évi ebösszeírás” tárgyú 17/2024. számú határozata 1. pontját az alábbiak szerint módosítja:

Az 1. pont helyébe az alábbi szövegrész kerül:
A Képviselő-testület

[bookmark: _Hlk144994943]„1. egyetért azzal, hogy Kiskőrös város közigazgatási területén 2024. március 18. és 2024. augusztus 31. napja között önbevallással és kérdezőbiztosok bevonásával történjen az ebösszeírás.”

Felelős:	polgármester
Határidő:	2024. augusztus 31.



A Képviselő-testület 2024. évi ebösszeírás tárgyú 17/2024. számú határozata a módosítással egységes szerkezetben:

A Képviselő-testület

1. egyetért azzal, hogy Kiskőrös város közigazgatási területén 2024. március 18. és 2024. augusztus 31. napja között önbevallással és kérdezőbiztosok bevonásával történjen az ebösszeírás.
2. egyetért azzal, hogy a lakosság tájékoztatása felhívás útján történik.
3. felhatalmazza a jegyzőt az ebösszeírással kapcsolatos feladatok ellátására.

Felelős:	polgármester
Határidő:	2024. augusztus 31.






